Q.Həsənquliyev. Oqtay müəllim, mən burada nəyi söyləmək istəyirəm? Doğrudan da, təkliflər ona yönəlib ki, vəkillərin sayı artırılsın. Amma mən onunla razılaşmıram ki, Konstitusiya Məhkəməsinin hakimi olmuş şəxslər, Apellyasiya, yaxud kassasiya instansiyası məhkəmələrinin sədrləri test imtahanı vermədən vəkil olsunlar. Mən bu fikirdəyəm ki, əksinə, həmin insanlar testdən keçməlidirlər. Burada Pənah Hüseynin qeyd etdiyi kimi, müsabiqədən keçmələrinə ehtiyac yoxdur. İstintaq orqanlarının, prokurorluq orqanlarının əməkdaşlarını bu sıraya daxil edə bilərik. Ən azı bir çağırış millət vəkili olmuş hüquqşünasları, Məhkəmə-Hüquq Şurasının üzvlərini də bura aid edə bilərik. Amma onların hamısı testdən keçməlidirlər.